Раушангүл Сәйітқызы Илахунова — Қазақстан Энциклопедиясы
"Раушангүл Сәйітқызы Илахунова — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Раушангүл Сәйітқызы Илахунова — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Раушангүл Сәйітқызы Илахунова — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 162
TEXT: Қазақстан Энциклопедиясы Раушангүл Сәйітқызы Илахунова – актриса, әнші. Қазақстанның халық артисі. Жастайынан ән-биге бейім болып өскен ол 1936 жылы Ұйғыр колхозсовхоз театрына қабылданып, осында 1941 жылға дейін қызмет етті. 1941 жылдан өмірінің соңына дейін Республикалық ұйғыр музыка драма театрының актрисасы болды. Алғаш Д. Садыровтың “Анархан” спектаклінде басты рөлді орындады. Одан кейін ойнаған рөлдері қатарында Сәнәм, Зуїра, Гүлшәйім, Баян, Қамқа, Жәмила, Парман бибі, Сәния, Ана, Анна Ильинична, Эвриклей, Мирандолина, т. Илахунова – сахналық ойынының дәлдігімен, нәзік пластикасымен, шығарм. диапазоны кеңдігімен ерекшеленді. Концерттерге де жиі қатысатын Илахунова репертуарынан ұйғыр, қазақ, орыс, өзбек, қырғыз, т. халық композиторларының музыкалық шығармалары мен әндері мол орын алды. Әнші ретінде ол тек біздің елде ғана емес, сонымен қатар шет елдерде: Қытайда, Ресейде, Пәкстанда, Түркияда, Молдовада, Татарстанда, Өзбекстанда, Қырғызстанда да жақсы танылды. Еңбек Қызыл ту, “Құрмет Белгісі” ордендерімен, медальдермен марапатталған. «Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, IV том } }}} } }}} | Бұл үлгі мақалаларды автоматты түрде қосады
